《修竹篇三章》
明代·陆深

瞻彼修竹，薄言眷之。依依庭除，托植在兹。我悦我亲，以况其仪。

竹之苞矣，以慰我思。

瞻彼修竹，其色如玉。眷言顾之，岂曰空谷。出则尔恭，入则尔复。

君子之居，清风穆穆。

瞻彼修竹，凤凰于飞。岁聿云莫，泥泥有辉。崇是正直，以保中虚。

君子万年，神明所依。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。